armvectores/hy_wikipedia_2023 huggingface dataset:
Ալեքսանդր Ալլեգրով

Ալեքսանդր Գրիգորի Ալլեգրով (իսկական ազգանունը՝ Սարկիսով, ռուս.՝ Александр Аллегров, ապրիլի 15, 1915(1915-04-15), Արմավիր, Կուբանի մարզ, Ռուսական կայսրություն - մայիսի 24, 1994(1994-05-24), Մոսկվա, Ռուսաստան), օպերետի և կրկեսի խորհրդային դերասան։ Ադրբեջանական ԽՍՀ և ՌԽՖՍՀ (1959) վաստակավոր արտիստ։ Երգչուհի Իրինա Ալլեգրովայի հայրը։


== Կենսագրություն ==
Ալեքսանդր Ալլեգրովը ծնվել է 1915 թվականի ապրիլի 15-ին Արմավիրում (Ռուսաստանի Դաշնություն, Կրասնոդարի երկրամաս), որոշ տվյալներով՝ Շուշիում (հաստատել է դուստրը՝ Իրինա Ալլեգրովան՝ հարցազրույցներում)։ Հայրը եղել է հաշվապահ-աուդիտոր, մայրը՝ տնային տնտեսուհի։ Ալեքսանդրը եղել է ընտանիքի իններորդ երեխան։ Տասներկու տարեկան հասակում փախել է տանից, աշխատել շրջիկ կրկեսում, բայց նրան գտել ու տուն են վերադարձրել։ Տանից վերջնականապես հեռացել է տասնյոթ տարեկան հասակում։
Մասնագիտական գործունեությունն սկսել է Բաքվի օպերետային թատրոնում։ 1943 թվականին առաջին անգամ նկարահանվել է կինոյում։ 1946 թվականին տեղափոխվել է Դոնի Ռոստով, աշխատել երաժշտական կոմեդիայի թատրոնում, որտեղ էլ հանդիպել է ապագա կնոջը՝ Սերաֆիմա Սոսնովսկայային։ 1961 թվականին թողել է թատրոնը,ընտանիքի հետ տեղափոխվել և աշխատանքի անցել Բաքվի երաժշտական կոմեդիայի թատրոնում։ 1976 թվականին, թողնելով Բաքվի թատրոնը, ընտանիքի հետ տեղափոխվել է Մոսկվա։


== Մահ ==
Մահացել է 1994 թվականի մայիսի 24-ին Մոսկվայում։ Թաղված է Մոսկվայի հայկական գերեզմանատանը։


== Պարգևներ ==
ՌԽՖՍՀ վաստակավոր արտիստ, 1959
Ադրբեջանական ԽՍՀ վաստակավոր արտիստ


== Ֆիլմեր ==
«Սուզանավ T-9»՝ Վասիա Բենկո, նավաստի, 1943
«Ես կպարեմ»՝ պարուսույց, 1962
«Մարդն ու շղթաները» (կարճամետրաժ), դրվագներում, 1964


== Ծանոթագրություններ ==


== Արտաքին հղումներ ==
Կենսագրությունը «Հայազգ» կայքում
Ալեքսանդր Գրիգորի Ալլեգրով, երաժշտական կոմեդիայի թատրոնի դերասան(չաշխատող հղում)
Դավիթ Ագոնին

Դավիթ Ագոնին (նոյեմբերի 26, 1927(1927-11-26), Ագալատովո, Pargolovsky District, Leningrad Okrug, Լենինգրադի մարզ, ՌԽՖՍՀ, ԽՍՀՄ - 2007), ՌՍՖՍՀ գնդակային հրաձգության վաստակավոր մարզիչ (1964), ԽՍՀՄ գնդակային հրաձգության վաստակավոր մարզիչ (1970)։


== Կենսագրություն ==
Եղել է Հայրենական մեծ պատերազմի մասնակից, կոչումով շարքային, հրաձիգ է։
Եղել է կադրային զինվորական։ 1948 թվականից ԽՍՀՄ զինված ուժերի գնդակային հրաձգության (հրացան, ատրճանակ) բազմակի չեմպիոն է, 1951 թվականին ԽՍՀՄ ռեկորդակիր, գնդակային հրաձգության գծով ԽՍՀՄ սպորտի վարպետ։ 1964 թվականին դարձել է ԽՍՀՄ սպորտի պատվավոր վարպետ։
Գնդակային հրաձգության առումով մարզել է ԽՍՀՄ հավաքական թիմին՝ Կուբա, ԽՍՀՄ Զինված ուժեր,Կարելո-ֆիննական ԽՍՀ,Կարելյան Ինքնավար ԽՍՀ։
Համամիութենական կարգի մրցավար է (1974)։ 1977 թվականից պաշտոնաթող փոխգնդապետ է։
Նա նաև օլիմպիական մրցավար (1980)։


== Արտաքին հղումներ ==


== Գրականություն ==
Կարելյան սպորտի վետերաններ` մասնակիցներ Պետրոզավոդսկ 2017


== Ծանոթագրություն ==
Նոտրգիր

Նոտրգիր, սերում է բոլորգրից։ Այն մշակվել ու հարմարեցվել է արագագրության համար։ Տառերն ունեն համապատասխան գծագրումներ, կառուցվածքային ու դիրքային հատկանիշներ։ Նոտրգիր անվանումը սերում է հունական notarios (լատ.՝ notarius)` դպիր, գրագիր բառից` իբրև դպիրների, գրագիրների գիր։ Գործածությամբ հայտնի է 13-րդ դարից, բայց առավել տարածում է ստացել 15-րդ դարից։ Նոտրգիրն ընկած է ձեռագիր տարբերակների հիմքում։


== Ծանոթագրություններ ==
Էկոլոգիական հավասարակշռություն

Էկոլոգիական հավասարակշռություն, էկոհամակարգի բաղադրիչների՝ կենդանի օրգանիզմների տեսակային կազմի, թվաքանակի, տարածվածության, վերարտադրության, ինչպես նաև բնական միջավայրի ժամանակային փոփոխությունների, բնական համակեցություններում նյութերի կենսահարույց շրջապտույտի և այլ կենսաբանական շարժընթացների հարաբերական կայունությունը։ Էկոհամակարգերի էկոլոգիական հավասարակշռության հիմքում ընկած են նյութերի կենսահարույց շրջապտույտի հաստատունությունն ու փակ լինելը, ինչը յուրաքանչյուր կոնկրետ էկոհամակարգում ունի իր առանձնահատկությունները։ Այս դեպքում վճռական նշանակություն ունի ինքնասուն (ավտոտրոֆ՝ լուսասինթեզի կամ քեմոսինթեզի միջոցով անօրգանական նյութերն օրգանականի փոխարկող) և տարասուն (հետերոտրոֆ՝ այլ օրգանիզմների ստեղծած օրգանական նյութերով սնվող) օրգանիզմների հարաբերակցությունը, ինչպես նաև միմյանց և բնակմիջավայրին նրանց յուրահատուկ հարմարումը։ Այս գործոնների ամբողջությունը, ձևավորվելով էվոլյուցիայի ընթացքում, ապահովում է էկոհամակարգի կայունությունը կամ նրա հոմեոստազը։ Որպես էկոհամակարգերի կայունության չափանիշ՝ հաճախ ընդունում են նրանց տեսակային բազմազանությունը, և որքան շատ է այն, այնքան հուսալի է էկոլոգիական հավասարակշռության պահպանումը։ Տվյալ էկոհամակարգի համար միջավայրի պայմանների սովորականից ավելի տատանումների դեպքում տեղի է ունենում էկոլոգիական հավասարակշռության խախտում, որը հանգեցնում է մի տեսակի թվաքանակի նվազման և մյուսների կտրուկ աճման։ Օրգանիզմների բնական համակեցությունները կարող են դիմադրել տարբեր վնասակար ազդեցությունների և բնականոն պայմանների վերականգնման դեպքում վերադառնալ նախկինին մոտ վիճակի (այսինքն՝ ունեն որոշակի կայունություն)։ Անբարենպաստ պայմաններում այս կամ այն տեսակի խտությունը նվազում է, իսկ բարենպաստ պայմաններում աճում է բազմացման, աճի և զարգացման արագությունը, և տեսակի խտությունը վերականգնվում է։
Էկոլոգիական հավասարակշռության գոյությունը չի նշանակում ժամանակի ընթացքում օրինաչափ փոփոխությունների բացակայություն, ընդհակառակը, այն սերտորեն կապված է տվյալ էկոհամակարգի լինելիության և զարգացման շարժընթացների հետ։ Հաճախ, էկոլոգիական հավասարակշռության խախտում ասելով՝ հասկանում են ոչ միայն տարբեր կենսահարույց գործոնների փոփոխությունները, այլև մթնոլորտի գազային բաղադրության, ջրաբանական ռեժիմի, շրջակա միջավայրի խոշորաչափ աղտոտման նշանակալի տատանումները, այսինքն՝ բնական շարժընթացների բոլոր էական շեղումները։ Առանց էկոլոգիական հավասարակշռության բարդ ու փոխկապակցված մեխանիզմների իմացության՝ հնարավոր չէ իրականացնել արդյունավետ բնօգտագործուվ կանխատեսել տնտեսական գործունեության ճիշտ կազմակերպում և պահպանել բնական միջավայրը կյանքի համար պիտանի վիճակում։
Մարտինովկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1860 թվականին։
2001 թվականի տվյալներով Մարտինովկա գյուղում բնակվում էր 387 մարդ։ Բնակավայրը զբաղեցնում է 1076 կմ² տարածք։ Բնակչության խտությունը կազմում էր 359,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուբոսիշչե (գյուղ, Բելոխոլմսկի գյուղական բնակավայր)

Անվան այլ կիրառումների համար տե՛ս՝ ԴուբոսիշչեԴուբոսիշչե (ռուս.՝ Дубосище), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաշբուլաղ (այլ կիրառումներ)

Դաշբուլաղ, կարող է վերաբերել՝

Դաշբուլաղ - գետակ Արաքսի ավազանում, Ախուրյանի համակարգում
Դաշբուլաղ - գետակ Արաքսի ավազանում, Երջնակ (Ալինջաչայ) գետի վտակ
Դաշբուլաղ - գետակ Արաքսի ավազանում, Կոտուր գետի աջ վտակը
Դաշբուլաղ - լեռնագագաթ Ղարաբաղի բարձրավանդակում
Թթվահեստ նյութեր

Թթվահեստ նյութեր,  թթվակայուն նյութեր, քիմիապես ագրեսիվ, հիմնականում թթվային միջավայրում կայուն նյութեր։ 
Օգտագործվում են գլխավորապես քիմիական արդյունաբերության մեջ՝ տարբեր տարողությունների (և դրանց ֆուտերման), խողովակների պատվածքների, հատակի, հիմքերի համար, ինչպես նաև որպես թթվահեստ հերմետիկներ և խտարարներ։ 
Թթվահեստ նյութեր կարող են լինել մետաղներն ու համաձուլվածքները (ոսկի, պլատին, չժանգոտվող և սիլիցիումային պողպատներ ու թուջեր), ապարները (անդեզիտ, բեշտաունիտ, ֆելզիտ, քվարցիտ, գրանիտ), պլաստմասսաները (ֆտորապլաստներ, պոլիէթիլեն, վինիպլաստներ, բակելիտ ևն), ռետինը (որի հիմքը սինթետիկ կաուչուկի որոշ տեսակներն են), ապակին և արծնը, հատուկ մածիկները, ցեմենտները։
Վոզնեսենսկոե (այլ կիրառումներ)

Վոզնեսենսկոե, կարող է վերաբերել՝

Վոզնեսենսկոե - ավան, Ուկրաինայի Նիկոլաևի մարզի Վոզնեսենսկի շրջանում
Վոզնեսենսկոե - գյուղ, Ուկրաինայի Խարկովի մարզի Կրասնոգրադի շրջանում
Վոզնեսենսկոե - գյուղ, Ուկրաինայի Չերկասիի մարզի Զոլոտոնոշայի շրջանում
Վոզնեսենսկոե - գյուղ, Ուկրաինայի Սումիի մարզի Գլուխովի շրջանում
Սան Կիրզե դել Վալյես

Սան Կիրզե դել Վալյես կամ Սան Կիրզե դե Տառասա (կատ.՝ Sant Quirze del Vallès կամ կատ.՝ San Quirico de Tarrasa), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Վալես Օքսիդենտալ շրջանում։ Զբաղեցնում է 14,27 կմ² մակերես։ Բնակչությունը կազմում է 18702 մարդ (2010 թվական)։ Վարչական կենտրոնից գտնվում է 25 կմ հեռավորության վրա։
Քաղաքի հովանավոր պաշտպաններն են Սուրբ Կիրիկոն և Սուրբ Խուլիտան


== Ծանոթագրություններ ==


== Արտաքին հղում ==
Պաշտոնական կայք Archived 2008-05-12 at the Wayback Machine. (անգլ.)
Pàgina de fotos de Sant Quirze del Vallès Archived 2008-03-04 at the Wayback Machine. (կատ.)
Informació de la Generalitat de Cataluna Archived 2007-09-29 at the Wayback Machine. (կատ.)
Informació de l'Institut d'Estadística de Catalunya (կատ.)
Վասիլի Շելգունով

Վասիլի Անդրեևիչ Շելգունով (ռուս.՝ Василий Андреевич Шелгунов, օգոստոսի 20, 1867(1867-08-20) կամ 1867, Slavkovichi, Պորխովսկի շրջան, ԽՍՀՄ - ապրիլի 2, 1939(1939-04-02) կամ 1939), ռուս և խորհրդային քաղաքական գործիչ, հեղափոխական շարժումների մասնակից։
Տոչիսկու խմբի, ապա՝ Բրուսնեի խմբի, 1893 թվականից՝ Պետերբուրգի «Բանվոր դասակարգի ազատագրության պայքարի միության» անդամ։ 1895 թվականին ձերբակալվել և աքսորվել է։ 1900 թվականից եղել է ՌՍԴ(բ)Կ Եկատերինոսլավի, 1902-1904 թվականներին՝ Բաքվի կոմիտեների անդամ։ 1904 թվականին մեկնել է Պետերբուրգ՝ բուժման։ Այդ շրջանում ՌՍԴԲԿ Պետերբուրգի կոմիտեի հանձնարարությամբ կատարել է ագիտացիոն աշխատանք։ 1905 թվականի դեկտեմբերին ձերբակալվել է, բանտում (1906 թվականին) լրիվ կուրացել։ Ռեակցիայի տարիներին (1908-1910) կատարել է կուսակցական աշխատանքներ։ 1911 թվականին եղել է «Զվեզդա» («Звезда») բոլշևիկյան թերթի պաշտոնական խմբագիր, 1912 թվականին մասնակցել է «Պրավդա» թերթի ստեղծմանը, 1912-1916 թվականներին եղել է վարչական աքսորում՝ Հյուսիսային Կովկասում։ 1917 թվականին ՌՍԴԲ(բ) կ Պետրոգրադի կոմիտեի ագիտկոլեգիայի, 1918 թվականին՝ Մոսկվայի կոմիտեի անդամ, 1918-1920 թվականներին ընդհատակյա աշխատանք է կատարել Կուբանում։ 1920 թվականից աշխատել է Մոսկվայում։ Մասնակցել է Կոմինտերնի 2-րդ կոնգրեսին (1920)։
Hello Kitty

Hello Kitty (կորեերեն՝  ハローキティ)`ճապոնական փոփ մշակույթի կերպար է, պատկերվում է որպես սպիտակ կատվի  ցեղատեսակի ճապոնական բոբթեյլի մարդակերպ՝ գլխին կարմիր ժապավեն։ Լրիվ անվանումը Kitty White:
Հորինվել է Sanrio (դիզայներ Յուկո Շիմիձու) ընկերության կողմից՝ 1974 թվականին և դարձել է ինքնատիպ մեմո։ Hello Kitty ապրանքանիշը, որը գրանցվել է 1976 թվականին, շատ ապրանքների համար օգտագործվում է որպես բրենդ, դարձել է նույնանուն անիմե սերիալի գլխավոր հերոսը։ Hello Kitty խաղալիքները հայտնի են Ճապոնիայում և ամբողջ աշխարհում։


== Պատմություն ==
Kitty  կատվիկը հորինել է ճապոնական  Sanrio խաղալիքների ընկերության սեփականատեր Սինատարո Ցուդզի 1974 թվականին։ Մի օր, նա որոշել է հնարել նոր կերպար, որը բոլորը կհավանեն։ Երկար աշխատանքի արդյունքում  հայտնվել է իդեալական հերոս։ Այսօր  «Hello Kitty» բրենդը տարեկան բերում է ավելի քան մեկ միլիարդ դոլար եկամուտ ։
Ինչ վերաբերում է  կատվիկի անվանը սկզբում կասկածներ ուներ։ Նրա ստեղծողը  տատանվում էր «Hello Kitty» և «Kitty White» տարբերակների միջև։ Սակայն վերջին տարբերակը ի վերջո մերժեց։
Առաջին արտադրանքը, որը մեծ ճանաչում ձեռք բերեց սպառողների շրջանում Kitty պատկերով դրամապանակ էր։ Մինչ այդ թողարկվել են բացիկներ և այլ նմանատիպ իրեր այս պատկերով, բայց նրանք  նման հաջողություն չունեցան։
Kitty- ի ժողովրդականությունը անշեղորեն աճել է, սակայն ութսունականների վերջին հասավ  մաքսիմալ կետի և վաճառքը սկսեց աստիճանաբար ընկնել։  Գնորդներին դուր չէր գալիս այն փաստը, որ Kitty միշտ նույնն է և կարծես կենդանի չէ։ Նա  պատկերվում էր մեկ դիրքում՝  դունչը նայում է դիտողներին, իսկ մարմինը, պտտված է մի կողմի վրա, կրում էր կապույտ կոմբինիզոն։ Այդ ժամանակ  «Sanrio» ընկերության դիզայներ Յուկո Յամագուտին որոշել է փոխել շատերին  ձանձրացնող կերպարը։ Այսպիսով հեռացրել է սև ուրվագիծը, իսկ Kitty հայտնվում է տարբեր հագուստներով և  ափերում տարբեր իրեր։
Ավելի ուշ որոշվել է ընդլայնել ապրանքանիշի ազդեցության  տարածքը։ 1987 թվականին  ստեղծվել է սպիտակ կատուների մի շարք պատկերներ, որոնք համապատասխանում են մեծահասակ գնորդների նախասիրություններին։
Kitty ունեցել է նաև ընտանիք՝ հայր, մայր, տատ, պապ և քույր Միմի, որը ժապավեն ունի աջ ականջի վրա, որպեսզի չշփոթեն  Kitty-ի հետ։ Բացի այդ նա ընտանի կենդանիներ ունի՝  Charmmy Kitty կատվիկը, տնային խոզուկ (դա  խոզ է, ոչ թե ծովախոզուկ) Shabliu և գերմանամուկ Sugar։ Սովորաբար բոլոր տեսակի պատմությունների մեջ Kitty-ն հայտնվում է Միմիի հետ։ Kitty ունի նաև շատ ընկերներ, ոչխար Fifi, ճագար  My Melody-ը և այլն։
Այժմ  թողարկվում է մի մեծ շարք տարբեր ապրանքներ  Kitty-ի հետ։


== Կամեո ==
Hello Cthulhu — հայտնի վեբ-մուլտֆիլմ Կտուլխի և այլ կերպարներ Լավկրաֆտ, Գովարդ Ֆիլիպս երբ աշխարհում Hello Kitty.
Hello Teddy —անունը, միջազգային ցուցահանդեսի փափուկ խաղալիքի.


== Ծանոթագրություններ ==


== Արտաքին հղումներ ==
Պաշտոնական կայք Sanrio Archived 2016-05-12 at the Wayback Machine. Hello Kitty-ի էջը
Կասան Բեգոնես

Կասան Բեգոնես (ֆր.՝ Cassagnes-Bégonhès), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 934 մարդ, բնակչության խտությունը` 30.20 մարդ/կմ²։ Բնակավայրը զբաղեցնում է 30.93 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 21 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 539 աշխատունակ (15-64 տարեկան)  բնակիչ, որոնցից ակտիվ էին 406-ը, իսկ ոչ ակտիվները` 133։ Ակտիվության ցուցանիշը կազմում է 75,3 %։ 406 աշխատունակ մարդկանցից աշխատել է 385 անձ (205 տղամարդ և 180 կին)։ Գործազուրկ են եղել 21 անձ (9 տղամարդ և 12 կին)։ 133 անաշխատունակներից 42-ը եղել են աշակերտներ կամ ուսանողներ, 58-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չքումի

Չքումի (վրաց.՝ ჩქუმი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Ցագերից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 86 մարդ։


== Ծանոթագրություններ ==
Ռախուտինո

Ռախուտինո (ռուս.՝ Рахутино), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուն Պրոանկու

Մուն Պրոանկու (ֆր.՝ Mounes-Prohencoux), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 192 մարդ, բնակչության խտությունը` 5.10 մարդ/կմ²։ Բնակավայրը զբաղեցնում է 37.62 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 115 կմ արևելք, Ռոդեզ քաղաքից` 70 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 108 աշխատունակ (15-64 տարեկան)  բնակիչ, որոնցից ակտիվ էին 75-ը, իսկ ոչ ակտիվները` 33։ Ակտիվության ցուցանիշը կազմում է 69,4 %։ 75 աշխատունակ մարդկանցից աշխատել է 66 անձ (37 տղամարդ և 29 կին)։ Գործազուրկ են եղել 9 անձ (4 տղամարդ և 5 կին)։ 33 անաշխատունակներից 8-ը եղել են աշակերտներ կամ ուսանողներ, 12-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուզան Մուրադյան

Ռուզան Հուսիկի Մուրադյան (հունիսի 15, 1949(1949-06-15), Թբիլիսի, Վրացական ԽՍՀ, ԽՍՀՄ), հայ կոնցերտմայստեր, դաշնակահար։


== Կենսագրություն ==
Ռուզան Մուրադյանը ծնվել է 1949 թվականին, Թբիլիսիում։ 1950 թվականին ընտանիքը տեղափոխվել է Երևան։ Երաժշտական կրթությունն ստացել է Երևանի Արմեն Տիգրանյանի անվան երաժշտական դպրոցում, 1965 թվականին՝ Ռոմանոս Մելիքյանի անվան երաժշտական ուսումնարանում։ 1968-1973 թթ. սովորել է Երևանի Կոմիտասի անվան պետական կոնսերվատորիայի դաշնամուրային բաժնում։
2001 թվականից ընտանիքով բնակություն է հաստատել ԱՄՆ-ում, որտեղ շարունակել է իր ստեղծագործական գործունեությունը։


== Գործունեություն ==
Որպես բալետի, երգչախմբի, նվագախմբի, սոլիստների համար կոնցերտմայստեր աշխատել է Երևանի Հակոբ Պարոնյանի անվան երաժշտական կոմեդիայի պետական թատրոնում։ 1969-1973 թթ. Կարպ Խաչվանքյանի ղեկավարությամբ մասնակցել է «Սիլվա», «Իմ չքնաղ լեդի», «Սև վիշապ», «Մարդը Լամանչից», «Սեր աստղերի տակ», «Մորգանի խնամին» և շատ ուրիշ բեմադրություններին։ Որպես բալետային խմբի կոնցերտմայստեր 1973-2001 թթ. աշխատել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում։ Ստեղծագործական գործունեությունը սկսվել է «Գայանե» բալետի բեմադրությամբ, որի ժամանակ աշխատել է կոմպոզիտոր Արամ Խաչատրյանի հետ։ Մասնակցել է «Արա Գեղեցիկ», «Սասունցի Դավիթ», «Ժիզել», «Դոն Կիխոտ», «Սպարտակ», «Դիմակահանդես», «Կարապի լիճ», «Անմահություն» և այլ բեմադրություններում։ Որպես գլխավոր կոնցերտմայստեր՝ պատրաստել է երիտասարդ կադրեր բալետում նվագելու համար։ Աշխատել է Նադեժդա Պավլովայի, Վյաչեսլավ Գորդեևի, Մարիս Լիեպաի, Լիլիանա Կոզիի, Վալենտինա Գանիբալովայի, Վիլեն Գալստյանի, Աշոտ Ասատրյանի, Մաքսիմ Մարտիրոսյանի, Նորայր Մեհրաբյանի, դիրիժորներ Արամ Քաթանյանի, Հակոբ Ոսկանյանի, Օհան Դուրյանի, Կոնստանտին Օրբելյանի, Հովհաննես Չեքիջյանի, Վալերի Գերգիևի, Ալգիս Ժյուրայտիսի և այլոց հետ։ Թատրոնի կազմում հյուրախաղերով հանդես է եկել Մոսկվայում, Սանկտ-Պետերբուրգում, Կիևում, Թբիլիսիում, Դոնի Ռոստովում, Գերմանիայում, Թունիսում, Ալժիրում, Արգենտինայում, Մեքսիկայում, և ԱՄՆ-ում։ Զուգահեռ աշխատել է մանկական երաժշտական թատրոնում և դասավանդել երաժշտական դպրոցում։ 2001-2010 թթ. որպես դաշնակահար աշխատել է Փասադենայի Le Studio-ում, 2007-2010 թթ., միաժամանակ՝ Pasadena Dance Theatre-ում, 2011-2012 թթ.` Լոս Անջելեսի City of Angels Ballet-ի դաշնակահար, 2011 թվականից, միաժամանակ` Սանտա Մոնիկայի քոլեջի բալետի բաժնի դաշնակահար։ Պարբերաբար ելույթ է ունեցել Փասադենա քաղաքում անցկացվող բալետի փառատոներին։


== Ընտանիք ==
Հայրը՝ Հուսիկ Մուրադյան
Մայրը՝ Նելլի Մուրադյան
Ամուսինը՝ Կոնստանտին Պետրոսյան (1 երեխա)
Ամուսինը՝ Լևոն Շարաֆյան (1984, ապրիլի 26 ) (1 երեխա)
Դուստրը՝ Նարինե Պետրոսյան
Որդին՝ Միքայել Շարաֆյան


== Ծանոթագրություններ ==
Լուպեն

Լուպեն (ֆր.՝ Loupeigne), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02442:


== Բնակչություն ==
2010 թվականի տվյալներով՝ համայնքի բնակչությունը կազմում է 78 մարդ։ 


== Տնտեսություն ==
2010 թվականին համայնքի 57 աշխատունակ (15-64 տարեկան) բնակիչներից 41-ը տնտեսապես ակտիվ էին, 16-ը՝ ոչ ակտիվ (ակտիվության ցուցանիշը կազմել է 71,9%, 1999 թվականին եղել է 60,0 %)։ 41 տնտեսապես ակտիվ բնակիչներից աշխատում էին 34-ը (18 տղամարդ և 16 կին), գործազուրկ էին 7 մարդ (4 տղամարդ և 3 կին)։ 16 տնտեսապես ոչ ակտիվ բնակիչներից 4-ը՝ աշակերտներ կամ ուսանողներ էին, 5-ը՝ թոշակառուներ, 7-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություներ ==


== Արտաքին հղումներ ==
Վիճակագրության ազգային ինստիտուտ, Լուպեն (ֆր.)
503

503 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 503 թվականն է, 
VI դարի 3-րդ տարին։


== Դեպքեր ==


== Ծնունդներ ==


== Մահեր ==
Սի (Արդենների գավառ)

Սի (ֆր.՝ Sy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 43 մարդ, բնակչության խտությունը` 5.40 մարդ/կմ²։ Բնակավայրը զբաղեցնում է 7.97 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 33 աշխատունակ (15-64 տարեկան) բնակիչ, որոնցից ակտիվ էին 22-ը, իսկ ոչ ակտիվները` 11։ Ակտիվության ցուցանիշը կազմում է 66,7 %։ 22 աշխատունակ մարդկանցից աշխատել է 21 անձ (12 տղամարդ և 9 կին)։ Գործազուրկ են եղել 1 անձ (կին)։ 11 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վետո (այլ կիրառումներ)

Վետո, կարող է վերաբերել՝

Վետո - Հին Հռոմում հռոմեացի մագիստրատի՝ մյուս մագիստրատների որոշումների վրա արգելք դնելու իրավունքը
Վետո - կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում
Վաչագան Դուլունց

Վաչագան Գրիգորի Դուլունց, (1920, Գոյգյոլի շրջան, Ադրբեջանական ԽՍՀ և Գետաշեն, Ելիզավետպոլի գավառ - 1943), հայազգի բանաստեղծ, Հայրենական մեծ պատերազմի մասնակից։


== Կենսագրություն ==
Ծնվել է Ադրբեջանական ԽՍՀ Խանլարի շրջանի Գետաշեն գյուղում։ 1934 թվականին տեղափոխվել է Կիրովաբադ։ 1939 թվականի սեպտեմբերին մեկնել է պարտադիր զինվորական ծառայության` Լվովի մարզի Լյուբոմ քաղաք։ 
Հայրենական մեծ պատերազմը սկսվելուց հետո եղել է խորհրդային 5-րդ բանակի 45-րդ դիվիզիայի 10-րդ գնդում։ Պատերազմի առաջին օրերին վիրավորվել է և գերի ընկել։ Մի փոքր կազդուրվելուց հետո փախել է հիվանդանոցից և միացել խորհրդային պարտիզանական ջոկատին։ Ռազմաճակատում գրել է բանաստեղծություններ, ակրոստիկոսներ է ձոնել սիրած աղջկան՝ Վարդուհուն։
Վաչագանի վերջին նամակը ծնողները ստացել են 1943 թվականին։ Ըստ Կիրովաբադի քաղհաշվառման տվյալների Վաչագան Գրիգորի Դուլունցն անհայտ կորել է Հայրենական մեծ պատերազմում՝ 1943 թվականի հունվարին։


== Ծանոթագրություններ ==
Սիֆոր

Սիֆոր, գյուղ Արևմտյան Հայաստանում, Բիթլիսի վիլայեթի Շիրվանի գավառակում կամ Խիզանի գավառակում։ Գտնվում էր Վանա լճից հարավ-արևմուտք։


== Բնակչություն ==
XIX դարի կեսին գյուղն ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Օդնոկլասնիկի.ռու՝ սեղմիր հաջողության կոճակը

«Օդնոկլասնիկի.ռու՝ սեղմիր հաջողության կոճակը», ռեժիսոր Պավել Խուդյակովի ռուսական գեղարվեստական ֆիլմը, արտադրված «Խուդյակով Փրոդաքշն» կինոընկերություն կողմից։
Ֆիլմի պրեմիերան կայացել է 2013 թվականի դեկտեմբերի 12-ին։


== Ֆիլմի սյուժեն ==
Լյոշան որոշում է նվաճել մայրաքաղաքը և աշխատանք է փնտրում, այդ առումով նրա ծնողները հովանավորում են նրան, իսկ վարձակալած տան տիրուհին պահանջում է վճարել վարձը։ Ինչպես երևաց ամեն ինչ իր հունով չէր շարժվում ինչպես պլանավորված էր սկզբից, բայց Լյոշան չի վհատվում և գնում է քասթինգի գովազդային գործակալությունում։ Պրեզենտացիայի հենց առաջին րոպեներից կինոնկարի հերոսը ինքն իր վրա թողում է ոչ լավ տպավորություն։ Նա լավ հագնված չէ, իրեն անվստահ է պահում, և դեռ հանդես է գալիս կոտրված նոթբուքով, որը ընդունված է համարել յուրաքանչյուր հաջողակ գովազդողի հիմնական գործիքը։
Եվ հենց այստեղ ամեն ինչ սկսում է անհաջողության մատնվել, սկզբում նրան տուգանում են նրան ոչ ճիշտ տեղում մեքենան կայանելու համար, ապա նրան վտարում են վարձակալած տնից, լավ է որ ընկերը կողքին է մնում։ Հենց նա էլ օգնում է Լյոշային որ միասին բազմոցը տեղափոխեն մոտակա այգին։ Այնտեղ նրանք հարմար տեղավորվում են և սկսում են երազել։ Ֆիլմի գլխավոր հերոսը երազում է որ, բոլոր խնդիրները, հարցերը ու ցանկություները կատարվեն մեկ կոճակի միջոցով, սեղմեցիր և ամեն ինչ պատրաստ է։ Բայց առավոտյան Լյոշան արթնանում է մի քաշված տեղ, որտեղ նրան դիմավորում է Սնուփ Դոգը, շնորհելով հենց այն ինչը, այդպես երազում էր մեր հերոսը։ Նա պարտավորվում է փոխել Լյոշայի կըանքը, հիմա բավական է սոց ցանցում հրապարակել ցանկությունը, և սեղմել համակարգչի բաղձալի կոճակը և ամեն ինչ կկատարվի։ Այդպես Լյոշան ստանում է լուրջ գումարներ, թանկ ավտոմեքենա, նոր հագուստ և այդ նույն գրասենյակի տնօրենը որը չէր ուզում նրան գործի վերձներ։ Ամեն ինչ հրաշալի է, Լյոշան ինքն իրեն համոզում էր որ նրան տրվել է կյանքը փոխելու հնարավորություն, հնարավոր է, որ դա այդպես է, բայց ամեն ինչի համար նա պետք է վճարի։


== Դերերում ==


== Քննադատություն ==
Կինոաֆիշա․ռու կայքի գլխավոր խմբագիր Միքայել Իվանովը ֆիլմը համեմատել է Ձկնորսի և նրա կնոջ մասին հեքիաթի հետ, միայն ժամանակակից երիտասարդության համար։
Афиша@mail.ru խմբագրությունը համարում է, որ ֆիլմը կարող է ստիպել մտածելու առիթ տալ ժամանակակից վիրտուալ կյանքի խնդրի վերաբերյալ., վիրտուալ կարգավիճակների տարբերությամբ և իրական գործի վիճակով, ինչպես նաև ֆիլմը հավասարեցրել են, սյուժետային գծերով Ամենակարող Բրյուսը, Դիմակը և Երկաթե դռան գաղտնիքը կինոնկարներին։


== Ծանոթագրություններ ==


== Արտաքին հղումներ ==
{{http://www.imdb.com/title/tt2664094/ Odnoklassniki.ru. Սեղմիր հաջողության կոճակը  Internet Movie Database կայքում}}
Մարիա Զագումեննովա (2013 թվականի նոյեմբերի 23)։ «գրախոսություն Ֆանից»։ Ինտերնետ «FAN» (Իժեվսկ)։ Վերցված է 2015-08-06 
Օլեգ Պետրով (2013 թվականի դեկտեմբերի 13)։ «Одноклассники.ru: НаCLICKай удачу»։ Uralweb.ru։ Արխիվացված է օրիգինալից 2016-03-04-ին։ Վերցված է 2015-08-06
Աբզաևո (գյուղ, Բուրաևսկի շրջան)

Անվան այլ կիրառումների համար տե՛ս՝ Աբզաևո (այլ կիրառումներ)Աբզաևո (ռուս.՝ Абзаево, բաշկիրերեն՝ Абзай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7222) Ալեկպերով

(7222) Ալեկպերով (անգլ.՝ Alekperov), աստերոիդ աստերոիդների գոտու արտաքին մասում։ Հայտնաբերվել է 1981 թվականի հոկտեմբերի 7-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,211336 ա. մ., առավելագույնը մոտենում է 2,5292 ա. մ. հեռավորության վրա և հեռանում 3,8935 ա. մ.։ Արեգակի շուրջ մեկ ամբողջական պտույտ է կատարում 2101,97 երկրային օրվա ընթացքում, իր ուղեծրով շարժվելով միջինում 0,171268 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7222) Ալեկպերով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրծադաշտ

Ուրծադաշտ, Արածո դաշտ, Արազդայանի դաշտ, Արազդայանի  տափաստան, Երասխավանի դաշտ,  Արարատյան դաշտի հարավարևելյան մասը, գտնվում է  Հայաստանի Արարատի մարզում և Նախիջևանում, Արածո գետի ստորին հոսանքի ավազանում՝ Ուրծի լեռնաշղթայի ու Արաքս գետի միջև։ Բարձրությունը 800-900 մ է։ Սինկլինային ճկվածք է՝ լցված անտրապոգենի լճագետային նսավածքներով։ Հարավային մասի մակերևույթը հարթ Է՝ բռնված Արաքսի ոդոդատով, հյուիսս-արևելյան մասինը՝ քիչ թեք՝ բաղկացած Արաքսի ցածրադիր դարավանդների ու Արածո գետի արտաբերման կոնի բերվածքներից։ Կլիման ցամաքային է, տարեկան տեղումները՝ 229 մմ։ Ցածրադիր մասերում կան ճահճուտներ և եղկգնուաներ, բարձրադիր մասերի լանդշաֆտը անապատային և կիսաանապատային է։ Ուրծադաշտում է Արազդայանի ջրանցքը։ Ուրծադաշտը, մշակելի և արգավանդ հողերից բացի, ունի շատ աղուտներ։  Խորհրդային իշխանության տարիներին զգալի աշխատանքներ են կատարվել ոռոգման հին համակարգերի վերակառուցման և աղուտների աղագերծմամ ու ստորերկրյա ջրերի իջեցման ուղդությամբ, որի հետևանքով ավելացևլ է օգտակար ու մշակեփ հոդերի տարածքր։ Ուրծադաշտում կան բագմաթիվ բնակավայրեր, որոնց տնտեսական հիմնական ուղղությունը այգեգործությունը, պտղաբուծությանն ու բանջարեղենի մշակուբյունն է։


== Ծանոթագրություններ ==
Ռոչվոժ

Ռոչվոժ (ռուս.՝ Рочьвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոպյու գետի ձախ ափին՝ 55 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017009
Կոդը ըստ հիդրոլոգիական հետազոտության (ՌԴ) — 103001700
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բռլադ

Բռլադ (bɨrˈlad), քաղաք և նույնանուն համայնքի կենտրոն Ռումինիայի արևելյան մասում՝ Ստորին Մոլդովա երկրամասի Վասլույ ժուդեցում (շրջանում), Բռլադ գետի ափին։ Երկաթուղային և ավտոմայրուղային հանգույց է, խաղողագործության և հացահատիկի արտադրության, սննդի, փայտամշակման արդյունաբերության կենտրոն։ Մերձակայքում կան թերթաքարային գազի պաշարներ, սակայն բնակիչները ջանում են թույլ չտալ դրա հանույթը։ Անցյալ դարի իննսունական թվականների սկզբներին քաղաքն ունեցել է շուրջ ութսուն հազար բնակիչ (մոտավորապես քառորդ մասը՝ հրեաներ), սակայն տարեցտարի այդ ցուցանիշը նվազել է։ 2016 թվականի տվյալներով բնակչության թվաքանակը եղել է 72 860, 2018 թվականին՝ 71 831։
Հնագիտական պեղումների արդյունքում քաղաքի շրջակայքում հայտնաբերվել են հինհռոմեական զինվորական ճամբարի մնացորդներ։
Բռլադը ռումին Domnitor (հոսպոդար, կառավարիչ) և դիվանագետ Ալեքսանդրու Յոան Կուզայի, ռումինական կոմկուսի նշանավոր ղեկավար Գեորգե Գեորգիու Դեժի ծննդավայրն է։


== Բնակչություն ==


== Քույր քաղաքներ ==
 Վերժեզ, Ֆրանսիա
 Քոնիա, Թուրքիա


== Պատկերասրահ ==


== Ծանոթագրություններ ==


== Գրականություն ==
Dicționarul așezărilor urbane din România, Ioan Mărculeț (coord.), Col. Naț. „I. L. Caragiale”, București, 2013.
Mari personalități ale culturii române într-o istorie a presei bârlădene 1870-2003, Ion Oprea, Tipo Moldova, 2004


== Արտաքին հղումներ ==
Situl oficial al Primăriei Bârlad
Bârladul de ieri și de astăzi: povestea neștiută a cartierelor Munteni și Cotul Negru, 23 mai 2013, Ionuț Balaban, Adevărul
Imagini vechi din Bârlad
Bârladul odinioară - Hartă interactivă
Ես Լունան եմ

Ես Լունան եմ (իսպ.՝ Soy Luna) երիտասարդական հեռուստասերիալ։ Ստեղծվել է Disney Channel Latin America ալիքի կողմից։ Disney Channel Լատինական Ամերիկայի, Եվրոպայի, Մերձավոր Արևելքի, Աֆրիկայի և Pol-ka Producciones ընկերության համատեղ աշխատանքն է։
Սերիալի պրեմիերան կայացել է 2016 թվականի մարտի 14֊ին Լատինական Ամերիկայում, իսկ 2016 թվականի ապրիլի 4֊ին Իսպանիայում։ Ռուսաստանում պրեմիերան կայացել է 2017 թվականի օգոստոսի 7֊ին։  


== Սյուժե ==


=== Առաջին եթերաշրջան ===
Լունա Վալենտե՝ 16֊ամյա աղջիկ, ում որդեգրել են վաղ տարիքում։ Աղջիկը մեծանում է երջանիկ ընտանիքում։ Մի անգամ Լունայի ծնողներին գործնական առաջարկություն են անում և ընտանիքը տեղափոխվում է Արգենտինա՝ Բուենոս Այրես։ Լունան ստիպված է լինում բաժանվել իր ընկեր՝ Սիմոնից, և հրաժարվել սիրելի զբաղմունքից՝ անվաչմուշկներով։ Աղջկա կյանքը փոխվում է։ Նա սկսում է ապրել դղյակում և հաճախել Արգենտինայի ամենալավ դպրոցում։ Այնտեղ նա նաև գտնում է անհավատալի մի վայր, որտեղ նա կարող է ամբողջ օրը քշել անվաչմուշկները։ Լունան գտնում է ընկերներ, թշնամիներ և նույնիսկ իր առաջին սերը՝ Մատտեո Բալսանոյին։


=== Երկրորդ եթերաշրջան ===
Ամառային արձակուրդներն ավարտվում են և բոլորը վերադառնում են տուն և դասերին։ Լունան կրկին հանդիպում է Մատտեոյին, սակայն տղայի վերաբերմունքը փոխվում է նրա նկատմամբ, դառնում է արտասովոր։ Նա ինչ֊որ բան էր թաքցնում, սակայն Լունան պատրաստ էր ամեն ինչ անել գաղտնիքն իմանալու համար։ Ժամանակի հետ Լունան օգնում է Մատտեոյին հասկանալ, որ իրոք թանկ է նա նրա համար։


== Դերերում ==
Կարոլ Սևիլիա – Լունա Վալենտե / Սոլ Բենսոն
Ռուջերո Պասկարելի – Մատտեո Բալսանո
Վալենտինա Սեներե – Ամբար Սմիտ Բենսոն
Մայքլ Ռոնդա – Սիմոն Ալվարես
Մալենա Ռատներ – Դելֆինա Ալսամենդի
Ագուստին Բերնասկոնի – Գաստոն Պերիդա
Կատյա Մարտինես – Հասմին Կարկաբալ
Անա Հարա – Հիմ Մեդինա
Խորխե Լոպես (դերասան) – Ռամիրո Պոնսե
Կյարա Պարրավիչինի – Յամ Սանչես
Գաստոն Վետտո – Պեդրո Արիաս
Կարոլինա Կոպելիոֆֆ –Նինա Սիմոնետտի
Լուս ԿԻպրիոտա – Թամարա Ռիոս
Լուսիլա Գանդոլֆո – Շերոն Բենսոն
Ռոդրիգո Պեդրեյրա – Ռեյ Գուտիերրես
Դեվիդ Մուրի– Միգել Վալենտե
Անա Կարոլինա Վալսանյա – Մոնիկա Վալենտե
Դիեգո Սասսի Ալկանա – Թինո Ալկարաս
Հարման Տրիպել – Կատո
Անտոնելլաա Կերսոլի – Ամանդա
Պաուլա Կոան – Մորա Բարսա
Էսեկել Ռոդրիգես – Ռիկարդո Սիմոնետտի
Կարո Իբարրա – Անա Կաստրո
Պասկուալե Դի Նուցցո – Բենիսիո Բանդերբիելդ
Հիովաննա Ռեյնոդ – Էմիլիա Մենսֆիլդ
Հանդինա – Էրիկ Անդրադե
Էստեբան Վելասկես – Միշել


== Եթերաշրջանների ցուցակ ==


== Պրեմիաներ և նոմիանցիաներ ==


== Ծանոթագրություններ ==


== Արտաքին հղումներ ==
«Ես Լունան եմ»(անգլ.) ֆիլմը Internet Movie Database կայքում
Նոյյան Տապան (լրատվական գործակալություն)

Նոյյան Տապան, անկախ լրատվավերլուծական կենտրոն, հիմնադրվել է 1991 թվականին։


== Արտադրանք ==
Գործում է ավելի քան 30 երկրների լրատվական շուկաներում, տեղեկատվություն (հայերեն, ռուսերեն, անգլերեն և պարսկերեն) է պատրաստում և առաքում Հայաստանում, տարածաշրջանում և աշխարհում կատարվող քաղաքական, տնտեսական, սոցիալական և մշակութային կարևորագույն իրադարձությունների, ինչպես նաև Սփյուռքի մասին։
1997 թվականից կենտրոնը պատրաստում է նաև լրատվական տեսաարտադրանք՝ ռեպորտաժներ, հաղորդումներ և այլն, անցկացնում մամուլի և հեռուստատեսության մշտադիտարկում, հրատարակում է «The Noyan Tapan Highlights» շաբաթաթերթը։


== Համագործակցություն ==
Համագործակցում է «Ազատություն» ռադիոկայանի, «Ռոյթեր», BBC, DPA, «Ֆրանսպրես» և այլ գործակալությունների, ինչպես նաև Հայաստանի Հանրապետությունում գործող դեսպանատների, միջազգային խոշոր կազմակերպությունների ներկայացուցիչների, ԶԼՄ-ների հետ։


== Պարգևներ ==
2000 թվականին արժանացել է Որակի միջազգային ոսկե մրցանակի (BID)։
180 (թիվ)

180 (հարյուր ութսուն), բնական թիվ է։


== Աստղագիտության մեջ ==
(180) Գարումնան Աստերոիդների գլխավոր գոտու աստերոիդ է։


== Այլ ոլորտներում ==
Տարվա 180-րդ օրը հունիսի 29-ն է (նահանջ տարիներին՝ հունիսի 28-ը)


== Տես նաև ==
180 թ.,
Մ.թ.ա. 180 թ.
Լուստի (գյուղ, Անցլա շրջան)

Անվան այլ կիրառումների համար տե՛ս՝ ԼուստիԼուստի (էստ․՝ Lusti), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 180 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վասիլևկա (ավան, Ժմերինկայի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), ավան Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Վասիլևկա ավանում բնակվում էր 20 մարդ։ Բնակավայրը զբաղեցնում է 0,355 կմ² տարածք։ Բնակչության խտությունը կազմում էր 56,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (185001-185100)

Աստերոիդների ցանկ (184901-185000)  • Աստերոիդների ցանկ  • Աստերոիդների ցանկ (185101-185200)
 Աստերոիդների ցանկ (184901-185000)  • Աստերոիդների ցանկ  • Աստերոիդների ցանկ (185101-185200)
Պոգորելոե (գյուղ, Զմիյովի շրջան)

Անվան այլ կիրառումների համար տե՛ս՝ ՊոգորելոեՊոգորելոե (ուկրաիներեն՝ Погоріле), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1700 թվականին։
2001 թվականի տվյալներով Պոգորելոե գյուղում բնակվում էր 116 մարդ։ Բնակավայրը զբաղեցնում է 0,077 կմ² տարածք։ Բնակչության խտությունը կազմում էր 1506,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոդ Բերգեր

Թոդ Բերգեր (անգլ.՝ Todd Berger, ապրիլի 5, 1979(1979-04-05), Օռլեան շրջան, Լուիզիանա, ԱՄՆ), ամերիկացի ռեժիսոր, սցենարիստ, դերասան և գրող, հայտնի է «Սա աղետ է», «Շապիկի տարբերակներ» և «The Scenesters» ֆիլմերով։ Բերգերը նաև որպես դերասան հանդես է եկել «Հարավի հեքիաթները» ֆիլմում և «Այգիներ և հանգստի գոտիներ», «Մարոն» հեռուստաշոուներում։ Գրել է նաև «Բացահայտումների քաղաք» վեպը, որը 2016 թվականին հրատարակել է Diversion Books-ը։
Նա Օստինում Տեխասի համալսարանի շրջանավարտ էր։ Այստեղ նա աշխատել է ուսանողական KVR-TV հեռուստաալիքում և գրել ու վարել է Campus Loop ազգային սինդիկացված կատակերգական շոուն։
Բերգերը նաև ստեղծել է «Սպանությունների երջանիկ ժամանակ» նուար կատակերգական առաջիկա տիկնիկային ֆիլմը, որի ռեժիսորը Բրայն Հենսոնն էր, իսկ գլխավոր դերում խաղում էր Մելիսա Մաքքարթին։ Ներկայումս գրում է «Որտե՞ղ է Ուոլին» ֆիլմի սցենարը։


== Ֆիլմագրություն ==


== Ծանոթագրություններ ==
2K Games

2K Games, զվարճալի ծրագրային ապահովմամբ օժտված ինտերակտիվ խաղերի դիստրիբյուտոր և ստեղծող։ 2K Games-ը համարվում է Take-Two Interactive ընկերության դուստր ընկերությունը, որի սեփականատերն էլ Rockstar Games ընկերությունն է։ Ընկերությունը ստեղծվել է 2005 թվականի հունվարի 25-ին այն բանից հետո, երբ Take-Two-ն գնեց Visual Concepts մշակողին և նրա դուստր Kush Games Sega ընկերություն 24 միլիոն դոլարի դիմաց։
2K Games անվանումը առաջացել է Visual Concepts ընկերության սպորտային խաղերի շարքից, որոնք որպես օրենք ունեին 2K անունը և սկզբնականապես թողարկվում էին միայն Dreamcast ընկերության համար։ 2K Games-ի շտաբ-սենյակը գտնվում է Նովատոյում՝ Կալիֆոռնիայում։ Ընկերությունը ակտիվորեն զարգանում է և առաջարկում է իր արտադրանքը ինչպես երկրի ներսում այնպես էլ երկրի սահմաններից դուրս։
2K Games որպես լավագույն խաղային ընկերություն թեկնածու էր Բրիտանական Ակադեմիայի վիդեոխաղերի տարածքում Borderlands 2 համակարգչային խաղի համար։


== Ստեղծված խաղեր ==


== Ծանոթագրություններ ==


== Արտաքին հղումներ ==
https://www.2k.com 2K Games. պաշտոնական կայք
Ֆոլկլենդյան կղզիներ

Ֆոլքլենդյան կամ Մալվինյան կղզիներ (անգլերեն՝ Falkland Islands, իսպաներեն՝ Islas Malvinas), կղզեխումբ Ատլանտյան օվկիանոսի հարավարևմտյան մասում։ Գտնվում է 483 կմ հեռավորության վրա Հարավային Ամերիկայի ափից և 1080 կմ՝ Հարավային Ջորջիա և Հարավային Սանդվիչյան կղզիներ բրիտանական անդրծովյան տարածքից և 940 կմ՝ Էլէֆանթ կղզուց Հարավային Շետլանդյան կղզեխումբում (Անտարկտիկա)։
Վարչական կենտրոնը և միակ քաղաքը Պորտ Սթենլին է։


== Ծանոթագրություններ ==
Բրոդոկ (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԲրոդոկԲրոդոկ (ուկրաիներեն՝ Бродок), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Բրոդոկ գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրեգուբովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՏրեգուբովոՏրեգուբովո (ռուս.՝ Трегубово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոն դ’Ալյե

Բոն դ’Ալյե (ֆր.՝ Beaune-d'Allier), համայնք Ֆրանսիայում՝ Օվերն երկրամասի Ալյեի գավառում։ Մտնում է Մոնմարո կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03020։


== Բնակչություն ==
Համայնքի բնակչությունը 2008 թվականին կազմում էր 290 մարդ։


== Տնտեսություն ==
2007 թվականի տվյալներով 182 աշխատունակ տարիքի մարդկանցից (15-64 տարեկան) 138-ը տնտեսապես ակտիվ էին, 44-ը անգործունակ (ակտիվության ցուցանիշը 75,8 %, 1999 թվականին եղել է՝ 65,2 %)։ 138 աշխատունակ բնակիչներից 123-ը աշխատում էին (72 տղամարդ և 51 կին), անաշխատանք էին 15-ը (7 տղամարդ և 8 կին)։ 44 անգործունակ մարդկանցից 14-ը աշակերտներ կամ ուսանողներ են, 18-ը թոշակառու, 12-ը անաշխատունակ էին այլ պատճառներով։


== Տեսարժան վայրեր ==
Սենտ Էնյան եկեղեցի՝ XII դար
Սալեբրյուն դղյակ (XVII դար)
Գիյոմի դղյակ (XVIII դար)
Շատո դը Վիյար (XIV դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բոն դ’Ալյե» (ֆրանսերեն)։ Արխիվացված օրիգինալից 2012-10-08-ին։ Վերցված է 2012-7-4 
«Բոն դ’Ալյե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Սիմեոն Ապարանցի

Սիմեոն Ապարանցի (մոտ 1540, Ապարանք, Խիզանի գավառակ, Վանի էյալեթ, Օսմանյան կայսրություն - մոտ 1614, Վան, Վանի էյալեթ, Օսմանյան կայսրություն), 16-17–րդ դարերի բանաստեղծ և մանկավարժ։ 


== Կենսագրություն ==
Իր մականունն ստացել է ծննդավայրի՝ Մոկաց նահանգի Սպարկերտ գավառի Ապարանք գյուղի անունից։ Բաղեշի խնդրակատար վանքում, ապա Ոստանի դպրոցում կրթվելուց հետո Մեծոփում, Կարինում, Վանում դասավանդել է փիլիսոփայություն, աստվածաբանություն, քերականություն, բանաստեղծական արվեստ, պատմություն, գրչություն և այլն։ Հռչակվել է րաբունապետ, եղել իր ժամանակի ամենանշանավոր մանկավարժներից։ Ապարանցին շուրջ երեսուն տարի (1585 - 1614 թթ.) մանկավարժական գործունեություն է ծավալել ժամանակի նշանավոր դպրոցներում՝ Մեծոփում, Կարինում և Վանում՝ տալով հայ դպրոցին, մատենագրությանը և գրչության գործին նվիրված աշակերտներ։ Ապարանցու գրական ժառանգության մեշ կարևոր տեղ է գրավում «Շարագրութիւն հոմերական վիպասանութեամբ...» քերթվածը։ Նրա այս երկի ինքնագիրը չի պահպանվել։ Մաշտոցի անվան Մատենադարանում պահվում է երեք ընդօրինակություն, որոնցից հնագույնը՝ № 6548 գրչագիրն ընդօրինակված է Ապարանցու աշակերտ Անանիայի ձեռքով, բանաստեղծ ուսուցչի ներկայությամբ և, անտարակույս, նրա որոշ հսկողությամբ, Մեծոփի մատենադարանի համար։ Դրանով այս ձեռագիրն ստանում է գրեթե հեղինակային ինքնագրի արժեք։ «Վիպասանությունն» ուշագրավ է թե՛ գրականագիտական և թե՛ բանասիրական առումով։
Անանիա Նախավկայեցու և Կիրակոս Այրարատեցոu խնդրանքով չափածոյի է վերածել մի պատմագիրք, որն իր միջավայրում հայտնի է եղել «Վիպասանութիւն Ղագարու Փարպեցւոյ» անվամբ, բայց իրականում բովանդակում էր Ղազար Փարպեցու և Սեբեոսի երկերը։ Բանաստեղծն իր առաշ նպատակ է դրել շարադրել Պահլավունի և Մամիկոնյան տոհմերի պատմությունը։ Քանի որ ձեռագրի բովանդակությունը հնարավորություն չէր ընձեռում այդ պատմությունը լիովին ներկայացնել, ուստի նա ստիպված դիմում է նաև ուրիշ աղբյուրների և գրում է (1590 թ.) Վիպասանությունը, որ հետագայում տպագրվել է Վաղարշապատում, մի գրչագիր օրինակի հիման վրա։ Պահլավունի տոհմի պատմությունը շարադրելու համար, Ապարանքին նյութ է քաղել զանազան աղբյուրներից, որոնցից ամենահիմնականը Մովսես Խորենացու «Հայոց պատմությունն» է։
Գեղարվեստական տեսանկյունից առավել ուշագրավ են Ս. Ապարանեցու ողբերը, որոնք օժտված են քնարական անմիջականությամբ, հագեցած ժանրին բնորոշ դիմառնության, երկխոսության, հռետորական դիմումի, հանդիպադրության, պատկերավորման ու արտահայտչական այլ միջոցներով։
Այդ գործերը գրված են հայ դասական ողբերի նմանությամբ, հատկապես՝ առկա է Ներսես Շնորհալու «Ողբ Եդեսիոյ» երկի ազդեցությունը։ Փայլատակում են լավատեսության և հույսի տողեր, որոնք նորամուծություն են հայ դասական ողբի ժանրում։


== Արտաքին հղումներ ==
Սուքիասյան, Կ. Հ. (1970) Սիմեոն Ապարանցու վիպասանության աղբյուրները. Լրաբեր Հասարակական Գիտությունների, № 8 . pp. 30-38. Archived 2014-05-17 at the Wayback Machine.
Նուռմե (գյուղ, Մուհու շրջան)

Անվան այլ կիրառումների համար տե՛ս՝ ՆուռմեՆուռմե (էստ․՝ Nurme), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պեր Լագերքվիստ

Պեր Ֆաբիան Լագերքվիստ (շվեդերեն՝ Pär Fabian Lagerkvist, մայիսի 23, 1891(1891-05-23)[…], Վեկշյո, Շվեդիա - հուլիսի 11, 1974(1974-07-11)[…], Danderyd, Դանդերյուդ, Ստոկհոլմի լեն, Շվեդիա), շվեդ վիպասան, բանաստեղծ և դրամատուրգ, 20-րդ դարի առաջին կեսի շվեդական գրականության ամենավառ դեմքերից մեկը։ 1951 թվականին դարձել է Գրականության Նոբելյան մրցանակի դափնեկիր։
Լագերքվիստը ստացել է ավանդական կրոնական դաստիարակություն։ Վաղ տարիները մեծ ազդեցություն են ունեցել իր վրա՝ չնայած ժամանակակից գիտության հետ ծանոթությանը և նախնիների կրոնից վերջնականապես հրաժարմանը։ Ներգրավվել է սոցիալիզմի մեջ և շուտով սկսել է աջակցել արտիստիկ և գրական ռադիկալիզմին՝ ինչպես երևում է «Ordkonst och bildkonst»-ում (1913)։
Առաջին համաշխարհային պատերազմի տարիներին գրված ստեղծագործություններում (օրինակ՝ Ångest (1916)) տիրող ծայրահեղ վատատեսությունը դանդաղորեն զիջում է սկսած Det eviga leendet-ով (1920) և իր ինքնակենսագրական վեպով՝ Gäst hos verkligheten-ով (1925), մինչև վերջապես  Det besegrade livet (1927) մենախոսության մեջ հայտարարում է, որ հավատում է մարդուն։ Այս ստեղծագործությունը դրական ազդեցություն է ունեցել իր հետագա ստեղծագործությունների մեծ մասի վրա։


== Ստեղծագործություններ ==
Människor (1912)
Ordkonst och bildkonst (1913)
Två sagor om livet (1913)
Motiv (1914)
Järn och människor (1915)
Ångest (1916)
Sista människan (1917)
Teater (1918)
Himlens hemlighet (1919) (pjäs)
Kaos (1919)
Det eviga leendet (1920)
Den lyckliges väg (1921)
Den osynlige (1923)
Onda sagor (1924)
Gäst hos verkligheten (1925)
Hjärtats sånger (1926)
Det besegrade livet (1927)
Han som fick leva om sitt liv (1928)
Kämpande ande (1930)
Själarnas maskerad (1930)
Konungen (1932)
Vid lägereld (1932)
Bödeln (1933)
Den knutna näven (1934)
I den tiden (1935)
Mannen utan själ (1936)
Genius (1937)
Seger i mörker (1939)
Den befriade människan (1939)
Sång och strid (1940)
Hemmet och stjärnan (1942)
Dvärgen (1944)
De vises sten, drama (1947)
Låt människan leva, drama, (1950)
Barabbas (1950)
Aftonland (1953)
Sibyllan (1956)
Ahasverus död (1960)
Pilgrim på havet (1962)
Det heliga landet (1964)
Mariamne (1967)
Antecknat (1977)
Den svåra resan (skriven ca 1926, utgiven 1985)


== Աղբյուրներ ==
«Par Lagerkvist | Swedish author»։ Encyclopedia Britannica (անգլերեն)։ Վերցված է 2017-08-02 


== Արտաքին հղումներ ==
Pär Lagerkvist och vykorten(չաշխատող հղում)
Pär Lagerkvist - officiell webbplats
Pär Lagerkvist-samfundet Archived 2011-12-23 at the Wayback Machine.
Nobelprize.org, Nobelpriset i litteratur 1951
Nobelprize.org, Pär Lagerkvist - Biografi
Սմբատ Զ Բագրատունի

Սմբատ Բագրատունի, Բյուրատյան (670-726), Հայոց իշխան 693-726 թվականներին, հաջորդել է Ներսեհ Կամսարականին։
Բյուզանդա-արաբական հակամարտության պայմաններում կողմնորոշվել է նախ դեպի Արաբական խալիֆայությունը, 698 թվականին Պսակ ճահճոտ դաշտում դիմադրել Հայաստան ներխուժող բյուզանդական զորքերին։ Սակայն Հայաստանի (Արմինիա), Հյուսիսային Միջագետքի (Ջազիրա) և Ատրպատականի կառավարիչ Մուհամմադ իբն Մրվանի 701 թվականի ավերիչ արշավանքից հետո ելել է արաբների դեմ, որի համար ձերբակալվել է և Հայոց կաթողիկոս Սահակ Գ Ձորափորեցու հետ ուղարկվել Դամասկոս։ Հաջորդ տարի Սմբատ Բագրատունին վերադարձել է (հավանաբար՝ փախել) Հայաստան և հրավիրել հայ նախարարների գաղտնի ժողով, որտեղ որոշվել է՝ քաշվել Բյուզանդական կայսրության սահմանները և սպասել ռազմական օգնության։
Արաբական 8000 հոգանոց մի զորաբանակ հետապնդել է Սմբատ Բագրատունու հեռացող 2000-անոց զորամասին։ Երասխի ափին, Վարդանակերտ ավանի մոտ տեղի ունեցած ճակատամարտում Սմբատ Բագրատունին փայլուն հաղթանակ է տարել։ Սմբատ Բագրատունու և նրա հետ եղած հայ նախարարները հաստատվել են Տայքի Թուխարք ամրոցում։
703 թվականին, Բյուզանդիայից սաանալով ռազմ, օգնություն, Սմբատ Բագրատունին 5 000-անոց զորքով անցել է հարձակման, սակայն պարտություն է կրել Դրաշպետի ճակատամարտում, ստիպված հեռացել Եգերաց Փույթի (այժմ՝ Փոթի) կողմերը։ Վախենալով հայերի նոր ապստամբությունից՝ արաբները 705 թվականին հայ նախարարներին խաբեությամբ հավաքել են Նախճավանի և Խրամի եկեղեցիներում և ողջակիզել։ 709-ին Սմբատ Բագրատունին Հայաստանի արաբ կառավարչի կոչով վերադարձել է Հայաստան և վերստին դարձել Հայոց իշխան, սակայն այլևս եռանդուն մասնակցություն չի ունեցել երկրի քաղաքական կյանքին։


== Տես նաև ==
Սմբատ Բագրատունի (այլ կիրառումներ)
Բագրատունիների տոհմածառ


== Գրականություն ==
Տեր-Ղևոնդյան Ա․, Հայոց իշխանությունը արաբական տիրապետության ժամանակաշրջանում, «ՊԲՏ», 1964, № 2
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.
Սամավաթ

Սամավաթ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նորաշենի պատմության և մշակույթի անշարժ հուշարձանների ցանկ (Տավուշի մարզ)

Անվան այլ կիրառումների համար տե՛ս՝ Նորաշենի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Տավուշի մարզի Նորաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 16 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ակոնյան

Ակոնյան, հայկական ազգանուն։


== Ազգանունը կրողներ ==
Սեպուհ Մ. Ակոնյան (1889-1921), գրող։


== Ծանոթագրություններ ==